L-aktar frotta popolari fid-dinja, il-banana, qed tiġi ċċelebrata f'Ħal Qormi. Filwaqt li għal maġġoranza tan-nies, din il-frotta titqies iktar bħala ikla ħelwa, illum, din ingħatat xejra oħra. Dan hekk kif wieħed seta' jduq saħħansitra l-pizza tal-banana fost tipi oħrajn ta' ikel, kollha b'ingredjent komuni, il-banana. Fi kliem wieħed mill-organizzaturi, Alfred Chetcuti, mill-Għaqda Muzikali San Ġorġ Martri, bis-sewwa jew bid-dnewwa, l-banana kulħadd iħobbha. Allura għalhekk, skont Chetcuti, ittieħdet id-deċiżjoni li tiġi ċċelebrata l-banana fost il-ħafna frott. Konxji tal-kontroversji u l-kummenti minħabba s-sens li jista' jingħata lil din il-frotta, hu qal li l-organizzaturi ma ddejqu xejn u komplew bil-preparamenti għal din il-ġurnata ta' attivitajiet dwar il-banana. Newsbook.com.mt tkellem ukoll ma' Isamel Sammut li filwaqt li xogħlu huwa ta' dulċier, illum intefa' jagħmel il-pizza bil-banana. Hu qal li l-pizza li hija kemm xejn iktar magħrufa man-nies, dik tan-nutella u l-banana inħatfet malajr. Madankollu, jidher li niżlet sew ukoll, pizza bil-ħwawar u l-banana, element ta' ingredjent ħelu, mal-pizza l-komuni biz-zalza u l-bqija. Wara l-esperjenza tal-lum, Isamel Sammut qal li beħsiebu jibda jaħmi l-pizza bil-banana b'mod regolari minkejja li xogħlu huwa dak ta' dulċier. Interessanti l-fatt, li b'kollox, intu ż at mas-7 tunellati banana safra u 70 kilo banana ħ amra. Din tal-aħħar, inħatfet malajr għaliex hija banana li ma ssibx faċilment fis-suq. Aktar ritratti u dettalji fuq https://www.facebook.com/bananafestivalmalta/photos_stream #td_uid_4_5ee4e90020e60 .td-doubleSlider-2 .td-item1{background:url(https://cdn.newsbook.com.mt/wp-content/uploads/2018/05/1441409_1526746864238992_3028644453722414556_n-80x60.jpg) 0 0 no-repeat} 1 minn 1